
LIETUVOS RESPUBLIKOS SEIMO
SOCIALINIŲ REIKALŲ IR DARBO KOMITETAS 

PAPILDOMO KOMITETO
I Š V A D O S

DĖL LIETUVOS RESPUBLIKOS VALSTYBĖS TARNYBOS ĮSTATYMO 3 PRIEDO PAKEITIMO
 ĮSTATYMO PROJEKTO (XIP-86)


2008 m. gruodžio 17 d. Nr. 7
Vilnius

1. Komiteto posėdyje dalyvavo: komiteto nariai: D. Jankauskas – komiteto pirmininkas, R. Baškienė, V. Blinkevičiūtė, I. Degutienė, A.Dumbrava,  V.V.Margevičienė, R. Rutkelytė, A. Sysas, M. Zasčiurinskas, I. Valinskienė; komiteto biuro vedėja R. Molienė, komiteto biuro patarėjos D.Aleksejūnienė, D. Bidvaitė, E.Bulotaitė, D. Jonėnienė, komiteto biuro padėjėja D. Šimienė; kviestieji asmenys: A. Bartkevičius – Socialinės apsaugos ir darbo ministerijos Darbo santykių ir apmokėjimo skyriaus vedėjas, R. Dagys – socialinės apsaugos ir darbo ministras, V. Toleikienė – Respublikos Prezidento kanceliarijos Ekonomikos ir socialinės politikos grupės patarėja.


2. Ekspertų, konsultantų, specialistų išvados, pasiūlymai, pataisos, pastabos:
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1. 
	Europos Teisės departamentas
	
	
	
	Išnagrinėję Lietuvos Respublikos Seimo pateiktus Lietuvos Respublikos Vyriausybės įstatymo 26, 29, 31, 311, 32 ir 45 straipsnių pakeitimo ir papildymo įstatymo projektą Nr. XIP‑85, Lietuvos Respublikos valstybės tarnybos įstatymo 3 priedo pakeitimo įstatymo projektą Nr. XIP‑86, Lietuvos Respublikos diplomatinės tarnybos įstatymo 6 straipsnio pakeitimo įstatymo projektą Nr. XIP‑87 ir Lietuvos Respublikos krašto apsaugos sistemos organizavimo ir karo tarnybos įstatymo 7, 9, 10 ir 15 straipsnių pakeitimo įstatymo projektą Nr. XIP‑88, pažymime, kad šių projektų nuostatos su Europos Sąjungos teise nėra susiję, todėl pastabų ir pasiūlymų dėl šių projektų atitikties Europos Sąjungos teisei neturime.
Atsižvelgiant į Lietuvos Respublikos valstybės tarnybos įstatymo reikalavimus, pagal kuriuos valstybės tarnautojams, kurių pareigybė yra naikinama, likus tam tikram laikotarpiui iki pareigybės panaikinimo dienos apie tai turi būti pateikti pranešimai raštu, reikia numatyti pateiktų įstatymų projektų įsigaliojimo datą, leidžiančią įvykdyti minėtus reikalavimus.

	










Pritarti
	

	
	Seimo kanceliarijos Teisės departamento išvada (2008-12-04)
	
	
	
	1.      Iš įstatymo projekto straipsnių pakeitimų esmės žodis “visą” brauktinas kaip perteklinis. 
2.      Po projekto tekstu įrašytinas sakinys “Skelbiu šį Lietuvos Respublikos Seimo priimtą įstatymą” bei įvardytinas įstatymą pasirašantysis asmuo – Respublikos Prezidentas.
3.      Pagal projekto nuostatų turinį bei su šiuo projektu teikiamą Vyriausybės įstatymo 26, 29, 31, 31(1) ir 45 straipsnių pakeitimo ir papildymo įstatymo projektą (Reg. Nr. XIP-85) darytina išvada, kad projekto tikslas – panaikinti ministerijos valstybės sekretoriaus ir ministerijos sekretoriaus pareigybes. Pagal projektu keičiamo Valstybės tarnybos įstatymo 3 priedą šios pareigybės priskirtinos karjeros valstybės tarnautojų kategorijai. Atkreiptinas dėmesys, kad Valstybės tarnybos įstatymo 43 straipsnio 1 dalyje nustatyta, kad “Karjeros valstybės tarnautojas, kurio pareigybė naikinama, paskiriamas į kitas to paties lygio ir kategorijos karjeros valstybės tarnautojo pareigas, o jei tokių pareigų nėra ir valstybės tarnautojas sutinka, – į žemesnės kategorijos pareigas. Jei iki pareigybės panaikinimo karjeros valstybės tarnautojas į kitas pareigas nepaskiriamas, jis iš pareigų atleidžiamas. Valstybės tarnautojui apie pareigybės panaikinimą turi būti pranešta raštu ne vėliau kaip prieš 2 mėnesius iki pareigybės panaikinimo. Neįgaliajam, nėščiai moteriai (kai valstybės ar savivaldybės institucija ar įstaiga likviduojama), moteriai ir (ar) vyrui, auginantiems vaikus (vaiką) iki 14 metų, asmeniui, kuriam iki teisės gauti visą senatvės pensiją liko ne daugiau kaip penkeri metai, apie pareigybės panaikinimą turi būti pranešta raštu prieš 4 mėnesius”. Vadinasi, teikiamame projekte nustatytini jo įsigaliojimo terminai, kurie atitiktų Valstybės tarnybos įstatymo 43 straipsnio 1 dalyje nustatytus terminus. Todėl projektas papildytinas atitinkamomis nuostatomis. Be to, pagal Valstybės tarnybos įstatymo 44 straipsnio 6 dalį nėščia valstybės tarnautoja, taip pat valstybės tarnautojas, auginantis vaiką (vaikus) iki trejų metų, negali būti atleistas iš pareigų valstybės tarnautojo pareigybės panaikinimo pagrindu.

	1. Pritarti. 

2. Pritarti.


3. Pritarti.



























	



3. Piliečių, asociacijų, politinių partijų ir kitų suinteresuotų asmenų pasiūlymai: -.
4. Valstybės ir savivaldybių institucijų ir įstaigų pasiūlymai:-.
5. Subjektų, turinčių įstatymų leidybos iniciatyvos teisę, pasiūlymai:-.
6. Komiteto sprendimas ir pasiūlymai: siūlyti pagrindiniam komitetui iš esmės pritarti pateiktam įstatymo projektui ir tobulinti jį pagal Seimo kanceliarijos teisės departamento pastabas ir pasiūlymus.
7. Balsavimo rezultatai: 5 už, 3 prieš, 2 susilaikė.
	8. Komiteto paskirtas pranešėjas: Donatas Jankauskas.



Komiteto pirmininkas 														Donatas Jankauskas

